METK nõuandeteenistus

Maheköögiviljakasvatuse infopäev Tartumaal
2024-10-04 11:00 - 14:30 (Europe/Tallinn) | Tartumaa, Eesti
Mahepõllumajanduse Koostöökogu koostöös Ökoloogiliste Tehnoloogiate Keskusega korraldab 4. oktoobril k 11:00 – 14:30 maheköögiviljakasvatuse infopäeva ettevõtte külastusega. Infopäev toimub ettevõttes Voorepealse Mahetalu OÜ (Margus Pau; Äksi, Tartumaa) ja Juulamõisa kohvikus (Juula, Tartumaa).
Tutvume ettevõtte maheköögiviljakasvatusega ning arutame erinevate köögiviljade kasvatamise ja turustamise teemadel.
Infopäev on tasuta, osalemiseks on vajalik eelregistreerumine lingil https://forms.gle/XRtrdhgevuFL8aJz7 hiljemalt 27. septembriks. NB! Kohtade arv on piiratud, registreerimine lõpetatakse kohtade täitumisel enne registreerimistähtaega.

Infopäev läheb arvesse KSM toetuse kohustusliku koolitusena.

Lisainfo: maheteave@gmail.com
Infopäev toimub „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit.

Agrorobootika lühikursus
2024-10-07 10:00 - 17:00 | Tartu, Eesti
Koolitus toetab uute täppisviljelustehnoloogiate ja digilahenduste kasutuselevõttu põllumajandussektoris. Robotitehnika rakendamine võimaldab tööjõumahukamaid ja rutiinsemaid tootmisprotsesse automatiseerida ja seeläbi ning tööaja paremast kasutamisest tulenevalt muuta tootmine efektiivsemaks ja sooritused kvaliteetsemaks.
Antud koolitus tutvustab põllundusrobootika erinevaid tehnoloogilisi lahendusi ning aitab koolitusel osalejatel – tehnikajuhtidel, tehnoloogidel, robotioperaatoritel või robotisüsteeme teenindavatel spetsialistidel – kiiresti kohaneda lühitulevikus muutuma hakkavas olukorras.

Koolituse sihtrühm:

Osalema on oodatud erialase tasemehariduseta, keskhariduseta või aegunud oskustega täiskasvanud (agronoomid, agrotehnoloogid, põllumajanduse nõustajad, mehaanikainsenerid, elektriinsenerid, mehhanisaatorid, robotioperaatorid, suurettevõtete tehnikajuhid).
Vabade kohtade olemasolul ka kõik teised täiskasvanud.
Koolituse sihtrühma ei kuulu EMÜ töötajad ja üliõpilased.

Koolitus toimub auditoorselt, kuue 8-tunnise õppepäevana: 7. oktoober, 14. oktoober, 21. oktoober, 28. oktoober, 4. november ja 11. november 2024.
Õppetöö toimub kõigil koolituspäevadel kell 10.00-17.00.
(Lisainfo parkimisest, bussi/rongiga tulemisest ja majutumisest)

Koolitusel osalemiseks on vajalik:

kuulumine sihtrühma;
õigeaegne registreerumine koolitusele;
tähtajaks esitatud motivatsioonikiri;
piisav aeg ja valmisolek osaleda ettenähtud koolituspäevadel sh koolitus lõpetada.

Täpsem info ja registreerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastab ESF VÕTI programm “Täiskasvanuhariduse arendamine ja mitteformaalsete õppimisvõimaluste pakkumine”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.

Koolituse koordinaator:
Karin Kiss
Avatud ülikooli täiendusõppe peaspetsialist
Eesti Maaülikool
Tel: 731 3275
Fr. R. Kreutzwaldi 56/1-A306
karin.kiss@emu.ee

Keemilised ohud toidus (veebikoolitus)
2024-10-08 10:00 - 15:15 | Veebis, Eesti
Täpsem info ja registreerumine SIIT
Professor Tõnu Püssa koolitus tutvustab toidukäitlejatele põhiliste erinevates toitudes sisalduda võivate ohtlike ainete tekkimist, liikumist toitu, nende toksiliste toimete iseloomu, samuti oluliste ainete analüüsi ja kontrolli meetodeid ning annab soovitusi nende ainetega seotud riskide vähendamiseks toidu käitlemisel.
Koolitusel käsitletavad teemad:

Mis on toiduohutus ja mis on toiduhügieen?
Keemilise toiduohutusega seotud õigusaktid ja normid.
Lühiülevaade toksikoloogiast.
Põhilised keemilist ohtu põhjustavad ained – nende tekkimine, liikumine toitu, toksilise toime iseloom, analüüsid, kontroll, riski vähendamise meetodid:

Taimsed mürgid – alkaloidid, lektiinid jt. looduslikud ohtlikud ained taimeõlides.
Keskkonnamürgid:

Mükotoksiinid
Biogeensed amiinid
Plii, elavhõbe ja arseen
Dioksiinid ja polükloorbifenüülid (PCB)
Taimekaitsevahendite jäägid ja väetised

Veterinaarravimite jäägid toidus.
Toidu töötlemisel ja säilitamisel tekkivad ohtlikud ained:

Polüaromaatsed süsivesinikud (PAH)
Maillardi reaktsiooni produktid sh akrüülamiid
Klorometüülpropaandioolid õlides
Kiiritatud toidud

Toidu lisaained, eriti värvid. Valest doseerimisest ohtlikuks muutuvad lisaained nagu keedusool, sidrunhape, nitritid.
Toidu võltsimisest tulenevad ohud.

Täienduskoolitusest võivad osa võtta kõik huvilised.
.
Koolituse korraldaja:
Eesti Maaülikooli avatud ülikool
Fr. R. Kreutzwaldi 56/1
51006 Tartu,
tel 731 3275
e-post: avayl@emu.ee
http://avatudylikool.emu.ee/

Keskkonnasõbraliku aianduse infopäev
2024-10-15 12:00 - 15:30 | Veebis, Eesti
Mahepõllumajanduse Koostöökogu korraldab keskkonnasõbraliku aianduse infopäeva, mis toimub 15. oktoobril kell 12.00 – 15:30 veebis (Zoom keskkond).
Infopäev läheb arvesse KSM toetuse kohustusliku koolitusena.
Teemad:

Keskkonnasõbraliku majandamise nõuete ja tingimuslikkusega seotud olulisemad aspektid aianduses
Elurikkuse olulisus ja selle soodustamine ning keskkonnasõbralikud võtted puuvilja- ja marjakasvatuses ning köögiviljanduses
PRIA Põldude haldamise teenus, e-põlluraamatu pidamine

Lektorid:
Lilia Kulli (konsulent), Kersti Kahu ja Priit Põldma (EMÜ), Evely Veetsmann (PRIA)
Infopäev on tasuta. Osalemiseks on vaja registreeruda hiljemalt 13.10 siin: https://forms.gle/MzUud7pUPPtdPY7EA
Registreerunud osalejatele saadetakse osalemiseks vajalik link päev enne infopäeva toimumist.
Lisainfo: maheteave[A]gmail.com
Infopäev toimub „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames. Toetab Euroopa Liit.

Infopäev: Agrorobootika: keskkonnasäästlike ja -teadlike materjalide kasutamine põllumajanduses
2024-10-22 10:00 - 15:15 | Tartu, Eesti
Täpsem info ja registreerumine SIIT

Infopäev annab ülevaate keskkonnasäästlikest materjalidest ja nende teadlikust kasutamisest põllumajanduses.

Infopäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ põllumajanduse digipöörde valdkonna raames ja selle toimumist toetab Euroopa Liit.

Infopäevast võivad osa võtta kõik sellest huvitatud isikud, nii füüsilised isikud kui ettevõtete esindajad.
Eriti ootame infopäevale teadmisi täiendama põllumajandustootjaid ja põllumajandustehnika müügi ning hooldusega tegelevate ettevõtete esindajaid.
Sündmusel osalemine läheb Keskkonnasõbraliku majandamise kohustuse (KSM), MULD ja VESI koolitusarvestusse.

Infopäeva korraldaja:
Eesti Maaülikooli avatud ülikool
Fr. R. Kreutzwaldi 56/1
51006 Tartu,
tel 731 3275
e-post: avayl@emu.ee
http://avatudylikool.emu.ee/

Jätkusuutlik põllumajandusmaastik ja loodusehüved
2024-10-25 10:00 - 17:00 | Tartu, Eesti
Koolitus annab ülevaate, kuidas põllumajandusmaastiku kujundamine ja haldamine tagab ja toetab looduse hüvede säilimise põllul sh õpitakse tundma põllumajanduskahjureid, nende looduslikke vaenlasi ja tolmeldajaid.
Koolitus toetab põllumajandustootjate üleminekut kliimapaindlikule ja jätkusuutlikule tootmisele, mis arvestab EL strateegia Talust Taldrikule põhimõtteid.

Koolituse sihtrühm:

Koolitus on suunatud põllumajandusettevõtete töötajatele (agronoomid, põllumajanduse nõuandjad, põllumajandusmasinate ja seadmete tehnilise toena töötavad inimesed, taimekasvatajad, nii suur- kui väiketootjad), kellel on vajadus ja huvi õppida paremini tundma põllumajandusmaastike kujundamist ja haldamist ning põllumajanduskahjureid.
Samuti on koolitusele oodatud EMÜ töötajad.
Koolituse sihtrühma ei kuulu eraisikud ja EMÜ tasemeõppe üliõpilased.

Koolitus toimub auditoorselt, viie õppepäevana: 25. oktoober, 8. november, 15. november, 29. november, 6. detsember 2024.
Õppetöö toimub kõigil koolituspäevadel ajavahemikus kell 10.00-17.00.
(Lisainfo parkimisest, bussi/rongiga tulemisest ja majutumisest)

Koolitusel osalemiseks on vajalik:

kuulumine sihtrühma;
õigeaegne registreerumine koolitusele;
tähtajaks esitatud motivatsioonikiri;
piisav aeg ja valmisolek osaleda ettenähtud koolituspäevadel sh koolitus lõpetada.

Täpsem info ja registreerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.

Koolituse koordinaator:
Liisi Veske
Avatud ülikooli täiendusõppe peaspetsialist
Eesti Maaülikool
Tel: 58 847 561
Fr. R. Kreutzwaldi 56/1-A304
liisi.veske@emu.ee

Digipõllumajandus: täppisviljeluse innovatsioonid ja praktikad
2024-10-31 09:00 - 15:00 | Tartu, Eesti
Koolitus annab ülevaate täppisviljeluse ja digipõllumajanduse põhimõtetest ning tehnoloogilistest lahendustest, mis võimaldavad vähendada tootmise keskkonnamõju ja kasutada ressursse säästlikumalt. Koolitusel õpitakse analüüsima suurandmeid ja kasutama geoinfosüsteeme tegevuse optimeerimiseks. Samuti õpitakse koondama seadmetega kogutavat infot ja selle alusel tegema enda tootmise jaoks säästlikumaid ja kasumlikumalid otsuseid.

Koolituse sihtrühm:

Põllumajandusettevõtete töötajad (agronoomid, põllumajandusnõuandjad, põllumajandusmasinate ja -seadmete tehnilise toe töötajad ning aednikud), kes soovivad oma teadmisi ja oskusi täiendada tehnoloogiliste lahenduste, digipõllumajanduse ja täppisviljeluse vallas, et vähendada keskkonnamõjusid, kasutada ressursse tõhusamalt ning edendada jätkusuutlikkust.
Koolitusele on oodatud EMÜ töötajad.
Koolituse sihtrühma ei kuulu eraisikud ja EMÜ tasemeõppe üliõpilased.

Koolitus toimub auditoorselt, seitsme õppepäevana: 31. oktoober – 1. november, 14. – 15. november, 21. – 22. november ja 29. november 2024.
Õppetöö toimub kõigil koolituspäevadel kell 9.00-15.00.
(Lisainfo parkimisest, bussi/rongiga tulemisest ja majutumisest)

Koolitusel osalemiseks on vajalik:

kuulumine sihtrühma;
õigeaegne registreerumine koolitusele;
tähtajaks esitatud motivatsioonikiri;
piisav aeg ja valmisolek osaleda ettenähtud koolituspäevadel sh koolitus lõpetada.

Täpsem info ja registreerumine SIIT

Koolitus toimub ülikoolides ja rakenduskõrgkoolides toimuvate täiskasvanute täienduskoolituse kursuste riikliku koolitustellimuse 2024. aastaks tellimuse raames ning tegevust rahastatakse taaste- ja vastupidavusrahastu investeeringust “Roheoskused ettevõtete rohepöörde toetamiseks”.
Koolitus on sihtrühma kuuluvale ja koolituse lõpetamise nõuded täitnud õppijale tasuta.

Koolituse koordinaator:
Liisi Veske
Avatud ülikooli täiendusõppe peaspetsialist
Eesti Maaülikool
Tel: 58 847 561
Fr. R. Kreutzwaldi 56/1-A304
liisi.veske@emu.ee
